
A partir de la informació recollida en la pesca esportiva de grans pelàgics amb 
curricà de superfície, es donen a conèixer dades sobre la captura de Tetrapturus 
belone Rafinesque, 1810 i Tetrapturus albidus Poey, 1861 al mar Balear, i es fan 
algunes consideracions sobre la distribució d'aquestes i d'altres espècies 
d'istiofòrids a la Mediterrània. Entre 1995 i 1997 s'han pogut registrar 39 captures 
de T. belone, una espècie endèmica de la Mediterrània i molt poc coneguda, de 
la que es donen dades sobre la seva distribució, la relació talla-pes i l'estructura 
poblacional. També es recull la captura de dos exemplars de T. albidus, espècie 
de distribució atlàntica capturada en comptades ocasions a la Mediterrània, la qual 
cosa representa la primera citació d'aquesta espècie per al mar Balear. 
Paraules clau: Tetrapturus belone, Tetrapturus albidus, Istiophoridae, mar Balear, 
mar Mediterránia. 


DATA ON THE CAPTURE OF TWO SPECIES OF THE GENUS TETRAPTURUS 
(OSTEICHTHYES, ISTIOPHORIDAE) IN THE BALEARIC SEA (WESTERN 
MEDITERRANEAN). From records of the large pelagic recreational fishery with 
trolling line, data on the capture of Tetrapturus belone Rafinesque, 1810 and 
Tetrapturus albidus Poey, 1861 in the Balearic Sea are reported. The distribution 
of these and other istiophorid species in the Mediterranean Sea is discussed. 
Between 1995 and 1997, 39 T. belone were captured. This species is a poorly 
known Mediterranean endemism. Data from its distribution, length-weight 
relationship and population structure are given. The capture of two specimens of 
T. albidus, an Atlantic species rarely caught in the Mediterranean, is also reported, 
which represents the first record of this species in the Balearic Sea. 
Keywords: Tetrapturus belone, Tetrapturus albidus, lstiophoridae, Balearic Sea, 
Mediterranean Sea. 

Introducció 


Els istiofòrids (Osteichthyes, Istio- 
phoridae) són una família de peixos 
pelàgics, que poden arribar a sobrepas- 
sar els 3 m de llargària. Es tracta d'es- 
pècies epipelàgiques, grans depredadors, 
que generalment viuen per sobre de la 
termoclina, si bé poden realitzar migra- 
cions de caràcter tròfic fins a uns cen- 
tenars de metres de fondària (Rrumholz 
i De Sylva, 1958). Es distribueixen per 
les àrees tropicals i subtropicals de tots 
els oceans, tot i que durant els mesos 
d'estiu migren cap a zones més tempe- 
rades i fredes per a alimentar-se i tor- 
nen a les regions càlides per a la posta 
(Nakamura, 1985). 

Tenen el cos llarg i lleugerament 
comprimit, amb escates petites i punxe- 
gudes, incloses dins la pell. La mandi- 
bula superior es prolonga en un rostre 
llarg, l'espasa, de secció circular. Dispo- 
sen de dues aletes dorsals, la primera 
molt més gran que la segona, i dues 
aletes anals, la segona igualment més 
petita i semblant quant a la forma i la 
mida a la segona dorsal. Tant la prime- 
ra aleta dorsal com la primera anal po- 
den replegar-se cap enrere en sengles 
solcs. El nombre de radis de les aletes 
dorsal i anal presenta una gran variabi- 
litat segons els sectors geogràfics. Les 
aletes pelvianes (barbes) estan formades 
per dos o tres radis units a una espina 
i també es poden replegar en un solc. 
L'aleta caudal és gran i forcada, i té un 
parell de quilles a cada costat de la se- 
va base. Com altres espècies de grans 
pelàgics, presenten un contrast de color 
fosc i pàl-lid entre el dors i el ventre, un 
disseny corporal destinat a proporcionar 
un gran hidrodinamisme, i un peduncle 
caudal carenat, estret i fort, capaç de 
fer oscil-lar l'aleta caudal amb molta ra- 
pidesa i regularitat, la qual cosa els per- 
met desenvolupar una elevada velocitat 
de creuer. 


De les 11 espècies que pertanyen 
a aquesta família, Fredj i Maurin (1987) 
n'inclouen tres en la ictiofauna de la 
Mediterrània, una d'elles endèmica d'a- 
questa mar, Tetrapturus belone Rafi- 
nesque, 1810, i dues espècies que han 
estat capturades molt ocasionalment, 
Tetrapturus albidus Poey, 1861 i 
Tetrapturus georgei Lowe, 1840. A 
aquestes espècies, s'haurien d'afegir el 
registre de Makaira indica (Cuvier, 1832) 
fet per Orsi-Relini i Costa (1986) a 
Gènova, i l'espècie /stiophorus albicans 
(Latreille, 1804), que autors com 
Nakamura (1985, 1986) i Bauchot (1987) 
també inclouen dins la ictiofauna medi- 
terrània. 

T. belone és l'única d'aquestes 
espècies que ha estat citada al mar 
Balear (Lloris et al., 1984). L'escassesa 
de captures fa que la seva biologia sigui 
quasi desconeguda, no tan sols a la 
nostra àrea sinó ben bé a quasi tota la 
Mediterrània (De Sylva, 1975). Aquesta 
manca d'informació és encara molt més 
acusada en les altres espècies d'istiofò- 
rids que probablement hi ha a la Medi- 
terrània, de les que pràcticament no es 
coneixen ni les captures i molt menys la 
seva àrea de distribució i biologia. L'ob- 
jectiu d'aquesta nota és donar a conèi- 
xer la presència de T. albidus en aigues 
de les Balears, aportar dades sobre la 
captura i la biologia de T. belone i fer 
algunes consideracions sobre la dis- 
tribució d'istiofòrids a la Mediterrània. 


Captures d'istiofòrids al mar Balear 


Entre juny de 1995 i setembre de 
1997 s'han pogut comptabilitzar les cap- 
tures de 39 exemplars de Tetrapturus 
belone i d'altres dos de l'espècie 
Tetrapturus albidus (Fig. 1), representant, 
en aquest darrer cas, la primera citació 
d'aquesta espècie per al mar Balear. 
Aquestes captures han estat realitzades 

Fig. 1. Exemplars de a) Tetra- 
pturus belone (femella madura 
de 132,8 cm longitud forcal i 
23,2 hg pes, amb gònades de 
7,0 kg de pes), capturat el 4 
d'agost de 1996 a Portopetro 
(Mallorca) i b) Tetrapturus 
albidus (167 cm longitud forcal i 
23,5 kg pes), capturat el 25 de 
juny de 1995 al mateix port. 
Fig. 1. Specimens of a) Tetra- 
pturus belone (mature female of 
132,8 cm foh length, 23,2 hg 
weight and with an ovary of 7,0 
kg), captured on 4 August 1996 
off Portopetro (Majorca) and b) 
Tetrapturus albidus (167 cm fork 
length and 23,5 kg weight), cap- 
tured on 25 June 1995 off the 
same harbour. 

Fig. 2. Diferències morfomètriques entre Tetrapturus belone i Tetrapturus albidus: a) Posició 


de l'anus, b) forma de la primera aleta dorsal. 


Fig. 2. Morphometric differences between Tetrapturus belone and Tetrapturus albidus: a) 
Situation of the anus, b) Shape of the first dorsal fin. 


per membres de l'associació de pesca 
d'altura ALBACORA amb curricà de 
superfície i han estat verificades pels 
autors d'aquesta nota. Si bé es tenen 
notícies de l'avistament i captura d'altres 
possibles exemplars de T. albidus i fins 
i tot de Tetrapturus georgei, aquesta 
informació no s'ha tengut en compte pel 


fet que no s'han pogut examinar els 
exemplars per a determinar a quina 
espècie pertanyien. 

Els caràcters més utilitzats per a la 
classificació de les diferents espècies 
d'istiofòrids són la forma de la primera 
aleta dorsal, la llargària dels radis de 


e — TESO <È€“‘m———————————___———————— 


Dades morfomètriques (cm) A 
Longitud total 204 
Longitud forcal (LF) 167 
Longitud espasa 53 
Perimetre del cos 61 
Longitud primera aleta dorsal 78 
Alçada primera aleta dorsal 29 
Obertura aleta caudal 61 
Longitud aleta pectoral 37 
Longitud aleta pèlvica (barbes) 32 
Alçada primera aleta anal 21 
23,5 


%LF B %LF 

- 250 - 

- 195 3 
31,7 : - 
36,5 73 37,4 
46,7 - - 
17,4 35 17,9 
36,5 - - 
22,2 38 19,5 
19,2 36 18,5 
12,6 - = 

41 


AA ER A tette AA tt ee 
Pes total (kg) 


Taula 1. Dades morfomètriques dels exemplars de Tetrapturus albidus capturats el 25 de juny 
de 1995 (A) i el 18 de juliol (B) de 1996 al Llevant de Mallorca. 

Table 1. Morphometric data of the specimens of Tetrapturus albidus captured on 25 June 1995 
(A) and 18 July (B) 1996 off the East of Majorca. 

o Tetrapturus belone 
% Tetrapturus albidus 





l'aleta pelviana, la posició de 
l'anus, la longitud de l'espasa, la 
mobilitat de l'aleta pectoral, la 
disposició de la línia lateral i la 
coloració (Nakamura, 1974, 1985; 
1986, Bauchot, 1987). T. belone i 
T. albidus es distingeixen clara- 
ment per la posició de l'anus, que 
se situa per davant el comen- 
çament de l'aleta anal, a una 
distància major o semblant a 
l'alçada d'aquesta aleta en la 
primera espècie, mentre que a T. 
albidus l'anus és molt pròxim a 
l'origen de l'aleta anal (Fig. 2a). T. 
albidus té l'espasa  proporcio- 
nalment més llarga i presenta una 
pigmentació molt característica, 
fàcil de veure's fins i tot dins 
l'aigua, amb franges oscures a ca- 
da banda del cos i taques negres 
a la primera aleta dorsal. L'alçada 
d'aquesta aleta disminueix progres- 
sivament des del lòbul anterior, el 
qual és molt més alt que la resta 
de l'aleta (Fig. 2b). Per contra, T. 
belone presenta una coloració ho- 
mogènia, brillant, amb el dors 
blavós i els flancs platejats, i té 
l'aleta dorsal amb una alçada molt 
més constant al llarg de tot el 
COS. 

Els dos exemplars de T. 
albidus es van capturar el dies 25 
de juny de 1995 i 18 de juliol de 
1996 al Llevant de Mallorca, en 
una àrea allunyada unes 10 milles 
de la costa i d'uns 600 m de fon- 
dària (Fig. 3). El primer fou un 
exemplar de 167 cm de longitud 
forcal (distància des de la 
mandibula inferior fins a la forca 


Fig. 3. Localització de les captures de Tetrapturus belone i Tetrapturus albidus, tetes entre 
1995 i 1997 amb curricà de superfície en aigues de les Illes Balears. 

Fig. 3. Localization of the reported catches of Tetrapturus belone and Tetrapturus albidus, 
between 1995 and 1997 with trolling line off the Balearic Islands. 


Percentatge 


Percentatge 

y= 4.471 guts n= 53; r= 0.90 


Fig. 4. Relació talla-pes 
de Tetrapturus belone, 
calculada a partir de les 
dades de 32 exemplars 
capturats a Sicília (Ro- 
bins i De Sylva, 1963) i 
21 exemplars capturats 
a Mallorca. 
Fig. 4. Length-weight re- 
lationship of Tetrapturus 
belone, calculated from 
data on 32 specimens 
ol A 4 4 Y , captured off Sicily (Ro- 
100 120 140 160 180 200 bins i De Sylva, 1963) 
and 21 specimens cap- 
Talla forcal (cm) tured off Majorca. 

o Sicilia m Mallorca ——— Calculats 


5 Fig. 5. Distribució de 
talles de la captura de 
o Tetrapturus belone a 
deferents llocs de la 
Mediterrània: a) Mallorca 
(n= 39); b) i Sicília (De 
30 Sylva, 1975; n= 35). 
5 b Fig. 5. Length-frequency 
distribution of the 
20 catches of Tetrapturus 
is belone on different sites 
of the Mediterranean 
10 Sea: a) Majorca (n= 39); 
b) Sicily (De Sylva, 
1975; n= 35). 

de l'aleta caudal) i 23,5 Rg de pes, 
mentre que el segon feia 195 cm de 
longitud forcal i 41,0 hg de pes (Taula 
1). 

Les captures de 7. belone s'han re- 
alitzat principalment en aigues oceà- 
niques allunyades més de 10 milles de 
la costa, per fora de l'isóbata dels 1000 
m de fondària (Fig. 4). El seu pes os- 
cil-là entre 6 i 35 kg, amb un valor mitjà 
de 15,10 kg (+7,90 desviació estàndard). 

Tot i que de la majoria de les 
captures d'aquesta espècie que es van 
fer els anys 1995 i 1996 es va registrar 
només el pes de l'exemplar, per tal de 
poder transformar aquestes dades en 
talles, s'ha calculat la relació talla-pes 
de l'espècie mitjançant una regressió 
potencial. Per aquest càlcul s'han 
utilitzat les dades de Robins i De Sylva 
(1963), corresponents a 32 exemplars 
capturats a Sicília, alguns dels registres 
fets a Mallorca el 1995 i 1996 i tots els 
exemplars capturats el 1997, dels quals 
se n'ha fet un mostratge biològic 
(mesures —morfomètriques, sexe i 
maduresa, mostres per a l'estudi de la 
dieta i la determinació de l'edat, etc.). El 
resultat obtingut ens mostra un 
creixement al-lomètric positiu de l'espècie 
(test t-Student, t,,= 2,04, P<0.05). 

La distribució de talles de la 
captura de 7. belone al mar Balear (Fig. 
5a) ens mostra un interval de talles 
entre 116 i 187 cm de longitud forcal, 
amb una talla mitjana de 142,54 cm 
(419,83 desviació estàndard). Resultats 
semblants s'obtenen si es representa la 
distribució de talles dels exemplars 
d'aquesta espècie capturats a Sicília i 
reportats per De Sylva (1975) (Fig. 5b). 
En aquesta àrea l'interval de talles 
oscilla entre 76,6 i 185,5 cm de 
longitud forcal i la talla mitjana és de 
147,08 cm (+20,30 desviaciò estàndard). 


Discussió 


La pesca esportiva de grans 
pelàgics amb curricans de superfície és 
una activitat que ha anat cobrant força a 
la Mediterrània d'uns anys ençà. La 
principal espècie que es captura en 
aquesta pesquera és Thunnus alalunga, 
malgrat que també s'agafa Thunnus 
thynnus i alguns exemplars de Xiphias 
gladius i Coryohaena hippurus. Els istio- 
fòrids són probablement una de les 
espècies més cercades en aquesta 
pesquera per la seva gran combativitat i 
les grans mides que poden arribar a 
assolir, essent el curricà de superfície 
un dels mètodes més adients per a la 
captura d'aquests peixos, molt selectius 
i d'hàbits bastant solitaris i oceànics 
(Nakamura, 1985). El seguiment d'a- 
questa modalitat de pesca al llarg de 
tres anys ens ha permès reportar la 
captura de dues espècies d'istiofòrids al 
mar Balear: Tetrapturus belone, de la 
que es coneixien molt poques captures, 
i Tetrapturus albidus, que no havia estat 
capturada mai en aquesta àrea. 

T. belone és una espècie endèmica 
de la Mediterrània. La seva presència en 
aquest mar és ben coneguda (De Sylva, 
1975), principalment a l'àrea central 
(Spartà, 1961, Cavaliere, 1962), mentre 
que a les conques occidental i oriental 
hi ha poques referències (Nakamura, 
1985). Aquesta és l'única espècie d'istio- 
fòrid inclosa fins ara dins la ictiofauna 
del mar Balear. En la recopilació biblio- 
gràfica de totes les cites ictiològiques 
d'aquesta àrea, Lloris et al. (1984) 
assenyalen per aquesta espècie les de 
Barceló (1868), Fage (1907), De Buen 
(1935), Lozano-Cabo (1963) i Massutí 
(1983). A aquestes referències es podria 
afegir una més recent de Riera et al. 
(1993) que inclou Tetrapturus sp. dins la 
ictiofauna de l'arxipèlag de Cabrera, tot 
i que no s'aporta cap dada concreta so- 

bre la captura d'algun exemplar, pel fet 
que es basen exclusivament en informa- 
cions de pescadors. 

La identificació de T. belone ha 
estat problemàtica. L'espècie va ser des- 
crita per primera vegada a partir d'un 
exemplar capturat a Sicília. Posterior- 
ment autors com Legendre (1928), 
Tortonese (1940) i Lozano-Cabo (1958) 
assignen a aquesta espècie alguns 
istiofòrids capturats tant a l'Atlàntic com 
a la Mediterrània. Robins i De Sylva 
(1960) fan una descripció més detallada 
de l'espècie a partir 23 d'exemplars cap- 
turats a les costes occidentals de l'At- 
làntic Nord. Aquests autors consideren 
com a monoespecífiques les poblacions 
de la Mediterrània i l'Atlàntic occidental, 
tot i que assenyalen la possibilitat que 
hi pugui haver algunes diferències 
morfològiques, i apunten la necessitat 
d'estudiar exemplars capturats a la 
Mediterrània per a comprovar-ho. 

Uns anys més tard aquests 
mateixos autors redescriuen T. belone a 
partir de 35 exemplars capturats a Sicí- 
lia i descriuen una nova espècie per a 
l'Atlàntic occidental: Tetrapturus pfluegeri 
(Robins i de Sylva, 1963), que actual- 
ment és considerada com una espècie 
de distribució amfiatlàntica (Robins, 
1975). Per a Robins i De Sylva (1963), 
la distribució de T. belone es limita a la 
Mediterrània i algunes de les cites d'a- 
questa espècie fetes a l'Atlàntic oriental, 
corresponen a exemplars de les es- 
pècies 7. albidus (p.e. Legendre, 1928: 
391-392, fig. 1) i Makaira nigricans (p.e. 
Lozano-Cabo, 1958: 57, fig. 94). 

Es coneixen molt poques dades 
sobre la biologia de T. belone (De 
Sylva, 1975). No hi ha estudis d'edat i 
creixement, ni tampoc es coneix la talla 
i l'edat de primera maduresa. L'única 
informació existent sobre la biologia 
reproductiva d'aquesta espècie prové de 
l'estret de Messina a Sicília, i és la 

captura d'ous i estadis larvaris el mes 
de maig (Spartà, 1953) i l'aparició de 
juvenils a l'octubre (Spartà, 1961). A 
partir d'aquestes dades, l'autor suggereix 
una època de posta a la primavera i 
l'estiu. Tot i així, aquestes dades són 
molt puntuals i escasses, i no 
coincideixen amb les observacions fetes 
també a Sicília per Robins i De Sylva 
(1963) a principis d'agost on, a partir de 
27 exemplars sexats (19 mascles i 8 
femelles) no trobaren cap gònada 
madura. Segons De Sylva (1975), no es 
pot descartar per a T. belone la hipòtesi 
d'una època de posta que comenci a 
l'hivern, tal i com succeeix en altres 
espècies d'aquest gènere, i s'allargui fins 
la primavera. 

Les úniques dades referents a la 
dieta de T. belone assenyalen espècies 
epipelàgiques com Scomberesox saurus, 
Belone belone, Naucrates ductor, 
Coryphaena hippurus i alguns clupèids i 
exocètids com a possibles preses (De 
Sylva, 1975). Pel que fa a l'estructura 
de la població, Spartà (1961) i Cavaliere 
(1962) assenyalen que en la pesquera 
de Xiphias gladius amb arpó realitzada 
a l'estret de Messina, ocasionalment es 
capturen exemplars de T. belone entre 
10 i 30 kg de pes i una talla mitjana 
entorn els 2 m de longitud total. 
Aquestes dades són semblants a la 
distribució de talles reportada en el 
nostre estudi, tant pel que fa referència 
al mar Balear com a Sicília. 

T. albidus és una espècie 
amfiatlàntica (Nakamura, 1985). La seva 
distribució i migracions a l'oceà Atlàntic 
són ben conegudes (Mather et al., 1972, 
1975). A la Mediterrània ha estat captu- 
rada en comptades ocasions a l'est de 
Gibraltar, Sicília, Génova i Gal-lipoli, al 
mar de Màrmara (Rodriguez-Roda i 
Howard, 1962; Tortonese, 1975 i refe- 
rències citades). Malgrat es tracti molt 
probablement d'exemplars erràtics proce- 

dents de l'Atlàntic (Mather et al., 1975), 
la presència d'aquesta espècie a la Me- 
diterrània pot ser més important del que 
indica l'escassesa de captures, a causa 
molt probablement a l'errònia catalogació 
com a T. belone i T. georgei d'alguns 
exemplars de T. albidus. Aquest és el 
cas, per exemple, de les citacions de T. 
georgei (Tortonese, 1940) i 7. belone 
(Lozano-Cabo, 1958: 57, fig. 93), que 
De Sylva (1973) considera com a T. 
albidus. 

Tal i com succeeix amb T. albidus, 
hi ha altres espècies d'’istiofòrids d'in- 
fluència atlàntica que podrien trobar-se 
també al mar Balear, tot i que no hi ha 
cap referència vàlida de la seva captura. 
Aquest podria ser el cas de T. georgei, 
una espècie molt poc coneguda (Naka- 
mura, 1985). La seva àrea de distribució 
es limita a Madeira i al sud de Portugal, 
a l'Atlàntic oriental, i també ha estat 
citada a Sicília, a partir de la descripció 
d'un sol exemplar (Robins, 1974). Se- 
gons Nakamura (1985), és molt probable 
que l'àrea de distribució d'aquesta 
espècie sigui més ample i s'estengui per 
bona part de l'Atlàntic oriental i central i 
per la Mediterrània, on molt probable- 
ment s'ha confós amb 7. pfluegeri 
(Robins, 1975) i T. belone (Robins, 
1974), respectivament. 

Pel que fa al gènere /stiophorus, 
inclòs també dins la ictiofauna mediter- 
rània (Bauchot, 1987), les dues úniques 
referències existents en la literatura es 
basen en la captura d'estadis juvenils 
fetes a Messina (La Monte, 1955) i a 
les costes d'Israel (Ben-Tuvia, 1953). La 
primera cita és molt dubtosa (De Sylva, 
1973) i no és considerada com a vàlida 
(Tortonese, 1975), mentre que la segona 
ha estat posteriorment atribuida per De 
Sylva (1975) a l'espècie T. belone. Toti 
així, segons Nakamura (1985; 1986) i 
Bauchot (1987), l'espècie atlàntica /stio- 
phorus albicans entra ocasionalment a la 

Mediterrània i és capturada a les costes 
marroquines properes a l'estret de Gi- 
braltar. Per altra banda i segons els 
mateixos autors, també  /Istiophoris 
platypterus, espècie de distribució indo- 
pacífica, pot entrar a la Mediterrània a 
través del Canal de Suez. 

Makaira indica, citada tambè a la 
Mediterrània (Orsi-Relini i Costa, 1986), 
és igualment una espècie de distribució 
indo-pacífica, si bé alguns exemplars 
poden creuar el cap de Bona Esperança 
i són capturats ocasionalment a l'Atlàntic 
oriental fins a les costes de Mauritània 
(Nakamura, 1985). En canvi, per a 
Makaira nigricans, l'espècie d'aquest 
mateix gènere de distribució amfiatlàn- 
tica, no existeixen registres de captura a 
la Mediterrània. Tal i com succeeix amb 
les altres espècies d'istiofòrids que es 
troben a l'Atlàntic però no han estat 
citats a la Mediterrània (p.e. T. pfluegeri) 
o s'hi han capturat en comptadissimes 
ocasions (p.e. I. albicans i T. georgei), 
alguns exemplars erràtics d'aquestes 
espècies podrien haver entrat per l'estret 
de Gibraltar, si bé la seva captura no 
ha estat ben catalogada. Aquest podria 
ser el cas d'un istiofòrid de 310 kg de 
pes i 3,85 m de longitud forcal capturat 
a Gal-lípoli (Bini, 1968) que, segons 
Orsi-Relini i Costa (1986), al sobrepas- 
sar les dimensions de les espècies 
presents a la Mediterrània (T. belone, T. 
albidus i T. georgei) podria tractar-se 
d'un exemplar de M. nigricans, espècie 
que pot arribar fins als 4 m de llargària 
i 500 kg de pes (Nakamura, 1985). 

Tal i com ha quedat palès en 
aquesta nota, la manca d’informaciò 
sobre la distribució i biologia dels 
istiofòrids, no tan sols al mar Balear 
sinó a tota la Mediterrània, fa que les 
dades reportades, tot i que escasses, si- 
guin un punt de partida per a futurs es- 
tudis més complets d'aquestes espècies. 
Un seguiment de les captures, amb una 

bona identificació i mostratge dels exem- 
plars, permetria començar a estudiar la 
seva biologia i establir una base de da- 
des per a arribar a conèixer-ne les 
àrees de distribució i de màxima abun- 
dor de les espècies, i relacionar-ho amb 
les condicions oceanogràfiques del medi. 

